Hvad skal man gøre med de objekter, du vil slippe af med? - Andre - 2022\nHvad skal man gøre med de objekter, du vil slippe af med?\nMed ankomsten til foråret er tiden til større rengøring slående, ligesom timen til større opbevaring. Det er den periode i året, hvor alle sorterer og skinner deres interiør med tusind lys. Vi ser ofte, at hvis en masse objekter ikke længere er nyttige for os, holder vi dem simpelthen fordi vi ikke rigtig ved, hvad vi skal gøre med dem. Hvem skal du give dem til? Hvor kan vi slippe dem væk? Her er en lille påmindelse om de forskellige løsninger, der er tilgængelige for dig.\nDoner dine bøger\nHvis du har bøger, dvd'er, cd'er, videospil, som du ikke læser eller bruger mere, er det ikke den eneste mulighed at give dem til din lille fætter (som sandsynligvis ikke vil bruge dem). Recyclivre-foreningen indsamler for eksempel alle disse objekter og videresælger dem derefter for at kunne finansiere uddannelsesprogrammer i de regioner i verden, der har brug for dem. Så du kan gøre en god gerning bare ved at sortere derhjemme. Det meste af Recyclivre? Hvis du bor i en by, hvor de arbejder, henter de dine bøger fra dig, behøver du ikke engang at rejse.\nDonér dine varer til en forening\nMøbler og tøj i god stand, som du ikke længere har brug for, vil helt sikkert gøre nogen glad. Ved at donere dem til en forening som Emmaüs, sikrer du dig, at de midler, der indsamles fra din ejendom, går til en god sag.\nHvad gør jeg med mit beskadigede tøj?\nNaturligvis vil du ikke være i stand til at donere beskadiget tøj til foreninger ... Dit gamle tøj med huller / pletter / osv. kan ikke desto mindre genbruges: I byen finder du containere - f.eks. Le Relais - hvor du kan forlade ALLE dine tekstiler, beskadigede eller ikke. Det er de, der sorterer efter, at disse tekstiler skal doneres eller genanvendes. De eneste instruktioner: tøj og linned til husholdningen skal være rene og tørre, og dine sko skal forbindes parvis.\nDe fleste kommuner arrangerer en eller to gange om året et garagesalg for beboere. Du kan leje et stand der for et par euro og tilbringe weekenden med at sælge genstande og tøj, som du ikke længere bruger, en god løsning, der giver dig mulighed for både at slippe af med det, du ikke længere vil have hjemme, og for at få nogle penge tilbage. Kontakt dit rådhus for at finde ud af, om din kommune arrangerer en sådan begivenhed.\nSælg online for at declutter mine skabe\nHvis det tilsyneladende er kompliceret at arrangere et garage-salg, så prøv at sælge online! For alle dine objekter er der Leboncoin.fr, for dit tøj finder du forskellige tomme omklædningsrum online. Det vigtigste er at tage billeder af dine objekter på en sådan måde, at de får dig til at ønske dig. I situationen er det endnu bedre! Tag fotos fra alle vinkler, og vær ærlig om slid på genstanden og små mangler for ikke at skabe skuffelse hos dine potentielle købere!\nDer er sandsynligvis et genbrugscenter i nærheden af dig. Du kan medbringe næsten alle de møbler og genstande, du ikke længere har brug for. Generelt går vi der for at slippe af med ting, der er for klodsede eller for beskadigede. Der er dog et par regler, der skal følges. Afhængigt af genvindingscentret accepteres nogle genstande ikke (dette er ofte tilfældet med halogenpærer). Inden du går på stedet, skal du passe på at sortere dit affald (glas med glas, skrot med skrot ...) fordi du på stedet skal kaste det i tilsvarende skraldespande. Bemærk, at husholdningsapparater, brugte batterier, kemikalier (typisk containere med husholdningsprodukter) såvel som mineral- og vegetabilske olier ikke kan smides i dumpsterne, men de er godt overdraget til indehaveren af genvindingscentret.\nCopyright 2022 \_ Hvad skal man gøre med de objekter, du vil slippe af med?...


Keep Sweet: Pray and Obey | StreamingGuide\nFoto: Netflix ©\nKirke-grundlægger tiltalt for voldtægt, incest og seksuelt misbrug af mindreårige Læs mere\nNetflix står bag endnu en true crime-dokumentarserie med titlen ’Keep Sweet: Pray and Obey’.\nDokumentarserien omhandler Warren Jeffs, som var lederen af the Fundamentalist Church of Jesus Christ of Latter-Day Saints.\nI 2006 kom Jeffs på FBIs liste over mest eftersøgte mennesker. Hans forbrydelser tæller alt fra voldtægt, seksuelt misbrug af børn og incest samt at tvinge mindreårige til at indgå i ægteskab med voksne.\nSerien skildrer Warren Jeffs historie fra oprettelsen af den religiøse forening, som går ind for flerkoneri, til de skandaløse afsløringer om Jeffs adfærd så dagens lys og hans efterfølgende fængsling.\nGenre: Dokumentar, True crime\nFlere true crime-serier


Cirkus Melbollis' farvestrålende hverdag: september 2017\nSkrevet af S. kl. fredag, september 29, 2017 Ingen kommentarer:\nJeg har været umådelig glad for mit medlemsskab af Yogavivo hen over det sidste efterår og vinter. Jeg har virkelig nydt den pause yogaen gav mig fra min ekstrem fortravlede hverdag. Men med sommeren kom energien, og lysten til yoga faldt tilsvarende - jeg havde med andre ord "kun" et støttemedlemsskab af yogavivo.\nMed andre ord - jeg har slet ikke haft yoga ind over mit sommer-liv. Men med travlhedens overtag af min hverdag kunne jeg i allerhøjeste grad mærke jeg manglede noget. Det noget var yogaen. Det var den blide start på travle dage, når jeg prioriterer at stå op kl. 5.40 for at tage 25 min pause for mig selv. Det var meditationerne på vej hjem fra arbejdet. Det var de lidt længere yogatimer om aftenen når kroppen virkelig havde brug for at komme tilbage til "mig" om man så må sige.\nDe er heldigvis kommet tilbage - jeg hankede op i mig selv den anden aften, og satte yoga på telfonen og fik strukket godt ud og igennem min stive trætte stressede krop. For det er det der var ved at ske igen, at jeg var ved at presse mig selv ud over eller tættere og tættere på den der skide kant, som jeg har været i nærheden af nogle gange. Ikke tæt på kanten, dog må jeg skynde mig at sige, men tilpas tæt på at kriller i kroppen og en masse tanker tog over og kroppen bare blev det hylster, kunne mærkes lidt for tydeligt. En venlig reminder om at tage farten af hverdagen igen.\nFor der har været knald på:\npå arbejde har jeg stort set ikke lavet andet end at skrive ansøgninger. Det betyder at de ting jeg egentlig skulle gøre blev nedprioriteret og ikke ordnet ordentligt. Ikke sundt i længden.\nhjemme er vandskaden tæt på at blive ordnet - forstået på den måde at vi på mandag får en beboelsesvogn sat op og håndværkerne kan komme igang. Der har bare været et lille (?) intermezzo med irriterende forsikring som har krydret travl hverdag.\nSå der er ting der virkelig har trukket store veksler på overskud og fyldt godt op på flexen igen. Ud over at dyrke yoga og passe på mig selv på den måde øver jeg mig i at være tydelig i at sætte grænser for hvad jeg kan nå på arbejde og prioriterer tid til mig selv om eftermiddagen når børnene leger. Det kan være en kop te og ti min. strik eller noget andet hvor fokus er på langsommelighed.\nJeg afspadserer torsdag og fredag før efterårsferien. så min ferie bliver mange sammenhængende dage. Så jeg er på rette vej - blandt andet takket være min genfundne yoga-glæde...\nSkrevet af S. kl. torsdag, september 28, 2017 2 kommentarer:\nEtiketter: arbejdsliv, yoga\nJeg er vild med min kontormakker S. Ikke på kærlighedsmåden på nogen måde må jeg skynde mig at sige. Men på den måde at jeg virkelig nyder vores fællesskab i det sydøstlige kontorhjørne-måde. Vi kan snakke, grine og arbejde sammen på en helt særlig kollegamåde. På en måde som jeg virkelig sætter pris på og er meget taknemmelig for jeg har på mit arbejde. Når man kommer på vores kontor er der regler:\nDer er altid kaffe.\nDer er altid mælk til kaffen.\nOg der er altid mørk chokolade. Med mindre en af os har spist det sidste stykke og endnu ik har købt nyt...\nDet skete den anden dag. Altså at der in var chokolade på kontoret... Jeg havde haft en morgen af den dårlige slags. Af den slags som kalder på kollegial omsorg og kaffe på kanden og et "skal jeg hælde kaf' op til dig - og her er mælken"måden. Men jeg vidste S ikke var på kontoret for han sad på vores fælles kontor i skoven, og jeg var inde i byen. Kaffen klarede jeg selv - men den chokolade jeg trængte til allerede kl 9 var blevet støvsuget dagen før... så jeg kunne ikke engang kaste lidt trøste chokolade i hovedet den føromtalte morgen.\nNæste gang vi var på kontoret sammen havde S købt undskyld-jeg-tog-det-sidste-chokolade-chokolade - så alt er i vinkel igen. :)\nGode kollegaer er guld værd - og jeg er så taknemmelig for jeg har sån nogen på mit arbejde!\nBilledet er fra Umeå hvor vi jo var på tur her i forsommeren. Næste år går turen forhåbentlig til Utah...\nSkrevet af S. kl. lørdag, september 23, 2017 Ingen kommentarer:\nEtiketter: arbejde, taknemmelig\nStrikkelisten er lang - og jeg har genfundet min lyst til at strikke andet end sokker. Hele foråret lavede jeg stort set ikke andet end at strikke sokker. Jeg strikkede så mange at jeg var begyndt at give dem væk - men det par der skulle varme en særlig persons fødder kom aldrig frem. Nu bor de på mine fødder, og jeg mindes når jeg tager dem på med en kærlig tanke.\nEn række super skønne tilbudsmails fra min eneste garn-pusher (garnudsalg.dk) fik mig lidt på andre tanker igen - og jeg købte garn til forskellige strikke-projekter. I sommerferien genfandt jeg glæden ved de lidt større projekter - listen med strikkeønsker både til poder og ego-projekter er derfor lang... Det blev til projektet der lærte mig at sige pyt. Den dejlige løvfallscardigan blev færdig for 1 måned siden, og har nærmest ikke været af siden.\nCa et splitsekund efter jeg havde monteret knapper, hæftet ender og lagt den sammen havde Tuller den på. Den nåede slet ikke at blive vasket. Hun elsker den, og den er blevet super fin. Så nu strikker jeg naturligvis endnu en til Tiller. I lilla. I cotton-wool.\nHer lidt detaljer om Løvfallscardiganen str. 7 år :)\nOpskriften kan købes på Ravelry - her Jeg kan virkelig anbefale Strikkelisas opskrifter. De er nemme at følge, super godt forklaret og virkelig til at gå til.\nGarnforbrug: knap 300g Cottonwool fra Garnudsalg (link til butik, ikke reklame) i farven Petunia\nNy teknik - ingen, hvis man bare gør det der står i opskriften jf. tidliger link om at lære at sige pyt. Iøvrigt pillede jeg også Tillers cardigan op en enkelt gang (eller to).\nFarven på det nederste billede snyder. Det er den øverste farve der er den mest rigtige :)\nSkrevet af S. kl. fredag, september 22, 2017 Ingen kommentarer:\nIdag er en luksusdag på mange måder - udsigten til weekenden er lige om hjørnet - to arbejdsdage endnu, så er der atter tid til bare at være sammen. Jeg savner tid til at være sammen dette efterår - og jeg nyder weekenderne, hvor der er tid i stride strømme, tid til at lave ingenting sammen, tid til at lave noget sammen - i det hele taget bare tid - der ikke "forstyrres" af skole og arbejde. Jeg tror det blandt andet skyldes vores helt igennem dejlige ferie - så jeg tæller ned til efterårsferien, hvor vi igen skal i "vores" sommerhus fra sidste år. Der er skov og vand, og der er tid!\nIgår skrev jeg at ordene blev brugt til ansøgningsarbejde - en deadline 1. september og en anden deadline 1. oktober. Så dagene på arbejdet har været intensive, de er stormet afsted med mig hængende i, så godt jeg kunne. Jeg er ikke i nærheden af at være så hængt op som sidste vinter, for hvis der er noget jeg har lært så er det at prioritere den nedsatte tid... prioritere at hente og bringe, for at holde mig til de 32 timer jeg får løn for. Jeg har stadig alt for mange timer på flexen, og ingen tid til at holde fri - men jeg gemmer dem til juleri og nisseri, og til 14 dages påskeferie... Gemmer dem til dage hvor det ikke er så travlt mere - de skal nok komme. Jeg ved det :)\nTilbage til den luksusagtige dag idag. For jeg sidder hjemme og forbereder undervisning til i morgen - drikker god kaffe, tænker sammenhængende undervisningstanker, og nyder at jeg i morgen igen skal undervise. Et nyt kursus, som jeg har fået lov til at holde om metode og projektarbejde for vores 1. semester studerende - for at højne kvaliteten i de opgaver de i løbet af deres studietid skal skrive. En af mine kæpheste er netop kvalitet i studenteropgaver - og jeg er stolt over det er mig der får lov til at undervise på kurset :)\nSenere idag skal jeg ind på arbejde og holde projekt-ansøgningsmøde - jeg har besluttet mig for kun at tage ind til det møde, og køre hjem igen lige bagefter, fortsætte undervisningsforberedelsen hjemme, for jeg skal ikke hente idag - alle piger har legeaftaler "ud af huset" - så opsamlingsrunden af legeaftale-børn kommer til at foregå fra kl. 16.30, og iført løbesko. Så jeg satser på jeg rammer første venindes matrikel med gode km. i benene - kl. 17.30 og så løbe hjem med to trunter på cykel på slæb :) luksus!\nSkrevet af S. kl. torsdag, september 21, 2017 2 kommentarer:\nEtiketter: arbejdsliv, taknemmelig, tanker\nLidt om ord der bliver væk og bliver brugt andensteds...\nIndlæggene står ikke ligefrem i kø i den her september. Mine ord er blevet væk - eller ihvertfald brugt i anden sammenhæng:\n# jeg kører nu på anden måned med ansøgningsskrivning - imens jeg venter i spænding på svar fra ansøgning 1 skriver jeg lystigt (?) på ansøgning 2. Manner jeg glæder mig til 1. oktober hvor ansøgningen er ude af vores hænder og jeg kan tænke andre tanker end proces, proces og proces og skæve vinkler, der gør vores ansøgning til noget helt særligt\n# det genererer et mindre underskud på overskudskontoen, ikke meget men nok til at poderne har luret at det til tider er småt med overskud. Deres gøren og laden kræver også en del ord - opdragelsesmæssige ord må det være. Derfor har vi lavet en liste med alle de ting man gerne må ved bordet (fx have sin mund over tallerkenen, og maden over tallerkenen, og fødderne under bordet) - jeg vil så lade det være op til læseren at gætte hvor mund, mad og fødder kan være uden positiv liste med steder mund, mad og fødder skal være.\n# vi samler løse ender i vores evige vandskade føljeton. Længere indlæg kommer, når ordene er der men i stikordsform handler det om beboelsesvogn, nyt køkken, underskrevne kontrakter og tidsplaner. Jeg tænker man hurtigt kan regne ud hvad det hele handler om.\nSå sådan er mit liv lige pt. rig på ord alle mulige andre steder end i den virtuelle verden - bær over med mig, jeg vender stært tilbage når jeg genfinder ordene og dermed tiden til indlæggene på bloggis.\nSkrevet af S. kl. onsdag, september 20, 2017 Ingen kommentarer:\nEtiketter: arbejdsliv, historie, tid\nÅhrgh manner jeg trænger inden grad til en langsom weekend efter sidste lørdags løb (og søndagens arbejde på naturens dag som jeg slet ikke har skrevet om herinde)... jeg er brugt på den brugte måde. Ikke den dårlige måde men den måde hvor jeg bare trænger til familietid og tid i det hele taget. Tid til langsommelighed og tid til at være sammen. Så weekenden kommer i store træk til at se sådan ud:\nLangsom morgen med gedigen morgenmad og rigelige mænger kaffe. Og strik. Naturligvis strik efter morgenmaden - med kaffe on the side!\nSå er der en have der skal nusses om. Græsset skal slås, de afblomstrede roser skal klippes og mælkebøtter stikkes ud\nSå er der børnene og manden. Vi skal hygge. Spise god mad. Tegne. Snakke. Se film. Og bare være sammen. Alle fem. Det blir godt. Jeg ved det for langsomme weekender er altid gode :)\nSkrevet af S. kl. lørdag, september 16, 2017 2 kommentarer:\nEtiketter: familie tid, weekend\nLidt om skolestarten - sammen eller hver for sig, del 2\nTiller og Tuller har nu gået i "rigtig skole" i næsten fire uger. Tiden er gået langsom og afsindig hurtigt på samme tid. Vi kan mærke på dem de gør sig umage med at slå til og gøre hvad der forventes af dem, de er blevet andre børn, især når de fx som i går er til svømning sammen med en flok store børnehavebørn (holdet er for 4-6 årige).\nDe er glade for at gå hos søde og skrappe K der virkelig kan rumme de børn der har brug for rummelighed og blidhed men også i den grad mestrer skapheden og kravene og faste rammer som mine piger trives bedst med. Det har ført til nogle konflikter - i testen "hvem bestemmer, Tiller og Tuller eller K?!" I kan selv gætte hvem der bestemmer, og hvem der måtte føje sig ;)\nBørnenes og dermed også vores skole arbejder med et koncept de kalder udskudt klassedannelse (får helt lyst til at sige udskældt eller udskidt klassedannelse) - for at danne de bedste klasser. "Bedste klasser" kunne jeg skive et helt surtopstøds indlæg om min holdning til - især efter og med den oplevelse vi har med Storemusens klasse i bagagen... Det har i den grad sat vores beslutning om "sammen eller hver for sig" under pres, af især SFO personalet - der i en periode nærmest ugentligt mente de skulle give deres besyv med på at de jo s a g t e n s kan deles....\nDer er som bekendt 117 forskellige holdninger til "Sammen eller hver for sig (del 1)" hvad angår tvillinger og deres placering i klasser.\nSFO'en på vores skole mener helt klart hver for sig - fordi:\n- de a l t i d leger sammen (her ser de så ikke, at de faktisk leger sammen med en kæmpe flok piger - men ser det problematiske i at mine piger ikke leger hver for sig...de er hinandens bedste venner...)\n- de jo f a k t i s k fungerer hver for sig (ja, selvfølgelig, det har vi trænet med dem siden de var 1 år, hvor de blev delt hjemme, på tur, til svømning med en twin, og på en million andre måder)\n- og fordi vi kan simpelthen ikke kende forskel (kom ind i kampen!!!)\nLærer K har heldigvis et andet blik på pigerne\n- det er helt klart tryghedsskabende at have sin med-tvilling i klassen (det har vi hele tiden sagt)\n- vores behov for at samle antallet af børn i færrest mulig klasser særligt fordi vi er så udfordret i Storemusens klasse\n- at pigerne godt kan finde ud af at være i samme klasse, og de fungerer godt sammen.\nVores overvejelser om sammen eller hver for sig i børnehavetiden kan iøvrigt læses her. og her\nSå ja, det går godt - de kan finde ud af rammerne, vi kan finde ud af at have tre skolebørn - nu skal vi bare lige have skolen (læs SFO'en) til at respektere vores beslutning... og ha tiden til at gå indtil efterårsferien, hvor vi med sikkerhed kan sige - ja. pigerne går i samme klasse - for så længe har lærerne til at flytte rundt på børnene for at finde de bedste klasser.\nSkrevet af S. kl. fredag, september 15, 2017 Ingen kommentarer:\nEtiketter: at skille dem ad, Skole, tvillingeforhold\nI tirsdags havde manden og jeg bryllupsdag - otte år har vi været gift; 12 ½ år har vi været kærester, og vi har haft en rigtig hyggelig dag. Jeg tog Storemusen til musik og havde Trunterne med (som altid) og vi fik ordnet forskellige småting imens Storemusen spillede. Imens var manden kørt hjem for at grille en flæskesteg. Det vidste jeg intet om - så da jeg kom hjem med tre poder - blev vi mødt af manden der sagde... jeg tænkte vi kunne spise godt i aften, så jeg er ved at grille flæskestegen. Heldigvis havde vi også stadig lidt hjemmelavet rødkål i fryseren - og med nye kartofler var der efter nogle timer steg på grill dømt lækker aftensmad.\nTrunterne har ikke samme kulinariske sans som Storemusen, så de blev "spist af" med højtbelagt smørrebrød (rugbrødsmadder), mens Storemusen ventede lige så tålmodig som os andre to på at steg, kartofler og rødkål blev færdige og vi kunne spise en hyggelig bryllupsmiddag alle tre. Og manner stegen blev god. Så til jul, griller vi flæskestegen, vi skal bare lige finde ud af at samle sovsen op, så vi har lidt til den brune sovs, som der ik' blev så meget af til de nye kartofler i tirsdags. Men pyt! For maden smagte nu alligevel godt.\nVi har haft opture og nedture, vores ægteskab og kæresteforhold har været udfordret med tre blebørn, vi har overlevet at få tvillinger, vi har købt bil, købt hus, overlevet en vandskade, stadig med ægteskabet i behold. Nogen gange er vi meget kærester, nogen gange har vi mest af alt et leverpostej-arbejdsfællesskab, nogen gange går bølgerne højt, men selvom vi sejler igennem stormvejr ender vi altid med at enes igen og finde melodien. Enes om at ville hinanden, og ville vores familie. Så i tirsdags enedes vi om - vi napper lige et år mere, vi er jo så godt igang ;)\nSkrevet af S. kl. torsdag, september 14, 2017 6 kommentarer:\nEtiketter: Bryllupsdag, kærlighed\nHmmm. måske indlægget skulle hedde lidt om at hverdagene gik?! De gik med ømhed, stive ben og almindelige hverdags-ting... For det er længe siden jeg har haft tid til at sætte mig ned, sådan for alvor og skrive lidt på bloggis. Hverdagen tog lige over, men sådan er det jo nogen gange.\nMen indlægget hedder altså - lidt om hvad weekenden gik med... for jeg har haft den skønneste, vildeste og mest oplevelsesrige weekend i lang tid.\nI lørdags løb jeg nemlig over broen - Storebæltsbroen that is. Det var så fedt, stort, fænomenalt, fantastisk, dejligt (find selv på flere superlativer) for jeg havde virkelig en dejlig tur - selvom det stod ned i stænger, og jeg aldrig har haft så våde tæer som i lørdags.... For et år siden tilmeldte jeg mig Broløbet - et halvmarathon over Storebælt - og på den måde fik jeg opfyldt en stor drøm - at stå midt på højbroen og nyde udsigten. Og manner hvor er jeg glad for jeg gjorde det...\nVåd lavbro, med våd udsigt :)\nFor siden tilmeldingen har jeg løbet mange gode ture i lokalområdet, nye stier, ruter og veje er blevet udforsket iført løbeskoene, ofte med en eller flere børn på cykel "on the side"... mange gode og sjove og alvorlige snakke er på den måde landet. Børn på cykel og løbesko er bare en super kombi.\nJeg er kommet i storform. Og det er fedt. Min evige ondt i ryggen er virkelig på alvorlig tilbagetog, mit humør bliver bedre af de lange (og korte) ture iført løbesko og jeg nyder mit eget selskab, mine tanker, og samtalerne med mine tanker og mig.\nLidt fakta om løbsoplevelsen over Storebælt:\n- lavbroen er føles kortere når man løber over den - sammenlignet med hvor lang den føles når man kører over den.\n- højbroen er sej (altså bygningsmæssigt)\n- ja, der er langt op når man står på Sprogø og skal op over den\n- nej, det er ikke så hårdt som jeg troede det var\n- det stykke mellem broens pyloner er lang, ond og virkelig hård, særlig efter 15 km i benene\n- der er nogle lede bakker i Korsør\n- ja, jeg ville gøre det igen ;)\nHjemme igen, nutella er den bedste medicin mod akut kvalme og total lav blodsukker\nSkrevet af S. kl. onsdag, september 13, 2017 2 kommentarer:\nEtiketter: løb, oplevelser\nKender I det når man løber DHL og man rammer det man tror er det sidste sving, i os, røg og duften af lidt forbrændte grill pølser?! Det er netop på det tidspunkt man tror man har 50 m igen, og sætter spurten ind - man finder dog ud af de 50 m rent faktisk er 500 m og blir lidt (måske endda virkelig kast-op meget) forpustet...\nSådan havde jeg det da vi holdt møde med nye håndværkere i august. Nye håndværkere var søde, rare og kompetente - de var forholdsvis hurtige til at sende tilbud til os. Her havde jeg fornemmelsen af at ramme det sidste sving, så jeg satte ind på det jeg troede var spurten på vandskaden.\nJeg blev dog overrasket over hvor langt der stadig er til målet... for godtnok har vi modtaget tilbuddet (det der i ovenstående DHL historie måske kan sidestilles med duften af pølser) men manner der er lang tid til man kan tage en bid af den (pølsen that is) - aka vi fedter stadig rundt i kommunitaktion (eller mangel på samme) med forsikringens taksator.\nInden vi kan sige go og dermed give depechen videre til sidste løber skal vi - forcere de sidste sving.... Kæmpe os igennem os røg og møg og lugten af pølser - inden huset er helt igen skal vi i punktform:\nSkrive under på et pænt stort lån hos banken (gisp)\nFå en tidsplan af håndværkerne og sige ok til den...\nFå forsikringen til at forstå vi ikke er tilfredse med de tilbud de har givet os\nFå lejet et sommerhus i nærheden\nPakke hele hytten sammen og tømme selvsamme hytte\nPille det guleste retro køkken ned (anyone?!)\nFlytte hele familien i sommerhus og vente 6-7 uger til vi kan indtage spritnyt hus (næsten - det er kun skallen der blir stående) og falde til ro og falde på plads... så har vandskaden nok også lige præcis taget 365 dage...!\nDer er med andet ord stadig længere til afleveringen af depechen end jeg troede i august. Jeg har næsten kastet op af forpustethed og skal virkelig hive op i mig selv for ikke st bli gennem sur over proces - forsikring og diverse og lade surheden gå ud over mand der jo har holdt Vandskade skruen i vandet (pun intended) og navigeret i pænt befærdede vandveje så vi næsten - næsten - næsten kan se målstregen.\nEt tilfældigt vandskade billede fra engang i marts - hvor vi netop havde opdaget der OGSÅ var hul under badeværelset...\nSkrevet af S. kl. torsdag, september 07, 2017 2 kommentarer:\nI formiddags kørte jeg famse til toget - jeg havde planlagt en hjemmearbejdsdag oven på arbejdsraseriet i sidste uge..., og da jeg havde et møde inde i byen i eftermiddags tænkte jeg det var meget fint lige at slubre god kaffe og forberede møder, diverse OG blandt meget andet lige afspadsere lidt mens jeg sad i bilen med famse for at køre den efterhånden halvgamle dame (det må jeg godt skrive når hun selv omtaler sig som jeg er jo ikke hel ung mere - nu er jeg 77 og om tre år bliver jeg firs...) til toget.\nDa jeg kørte tilbage til byen ved sundet hørte jeg p 4 formiddag om at spilde tiden. Om at være ude i naturen og spilde tiden der, for grønt er godt for krop og sjæl. Men også om vigtigheden af at spilde tiden i det hele taget og ikke altid være ON-line tjekke Facebook, Insta, eller Snappen imens man sidder på potten for at "slappe af" eller "have tid for sig selv".\nJeg kvittede jo facebook og insta hen over sommeren - men begge dele har fået lidt (halvbevidst) indtog i mit liv igen. Og jeg synes sjældent det bidrager til mere end at jeg (faktisk) spiler min tid, i ordets bogstaveligste forstand. Jeg er blevet meget mere klar over og bevidst om at jeg faktisk gerne følger med i udvalgte IG profiler (ofte et sammenfald af de søde damer jeg har lært at kende gennem blogville) - det giver en ekstra dimension i bloggeriet og historierne. Så der er det et bevidst tilvalg at jeg bruger tiden på at cruise udvalgte profiler.\nMen det radiprogrammet også handlede om var at det var vigtigt ikke at gøre noget - ikke at blive bombarderet af indtryk (nyheder, some, mails und so weiter) h e l e tiden. Det fik mig til at tænke - hvornår spilder jeg min tid?! På den der jeg laver ingenting måden. Og her kommer strikkeriet ind i billedet. For når jeg sidder og strikker, er fokus et sted (og lige nu et særligt sted, for jeg er startet på en ny cardigan som den i sommers, som den cardigan der lærte mig lektien om at sige pyt, og tro det eller ej, jeg har igen pillet lidt op hist og pist...) Men det er min form for tidsspilde. Et andet sted er lydbøger, eller bøger i det hele taget. Fokus et sted - og det er irl. og ikke det digitale - for jeg når jeg har knoklet hele dagen med ansøgninger, budgetter, krea-projekt-ideer - så trænger jeg virkelig til bare at spilde tiden: i Natural reality...\nSkrevet af S. kl. mandag, september 04, 2017 Ingen kommentarer:\nEtiketter: arbejde, hverdag, tanker\nJamen dog, hen over sommeren har bloggis haft fødselsdag, og endda en halvrund en af slagsen - fem år har jeg blogget.\nNæsten ottehundrede indlæg er det blevet til - tænk næsten ottehunrdede! Det er alligevel noget Niller. Bloggen har forandret sig i takt med jeg har forandret mig - og der er sket småændringer undervejs - ik så meget i udseende mere i indholdet. Små bevidste og ubevidste valg og fravalg undervejs i foretagenet. Så vi har udviklet os sammen bloggis og jeg.\nDa jeg startede vidste jeg ikke rigtig hvad jeg ville med bloggis. Det ved jeg måske stadig ikke jeg skriver bare små og store hverdagshistorier - en slags offentlig digital hukommelse. Jeg er ret glad for jeg har bloggis, for den gør jeg kan huske årene fra hinanden, og jeg kan se hvor meget børnene er vokset. Når jeg bladrer ned over indlæggene husker jeg at...\nDer var engang vi kørte ture lige over frokosten for at få voksen snakke-tid mens poderne sov på bagsædet... Det var også dengang det var hårdt at holde fri med poderne tre uger i streg, og vi trængte til ferien efter ferien.\nSå var der dengang jeg første gang holdt ferie alene med poderne mens manden arbejdede...sikke en milepæl... Så var der engang nogen smed sutten, og nogle andre smed sutten.\nSå mærkede jeg stressens klamme hånd, og kæmpede mig tilbage, og blev en anden bedre mig. Ihvertfald en mig der dyrker selvomsorg og prioriterer mig og familietid på en anderledes måde.\nSå gik vi med tanker om at flytte - i laaaang tid - først et sted, så et andet sted - indtil vi fandt byen ved sundet og efterfølgende huset og købte det og siden hen har boet i et vandskadet hus.\nSå har der været vuggestuetanker, vuggestue farvel, børnehavestart, børnehave farvel vol. 1, skolestart vol. 1, børnehave farvel i idyllerisk forstad, børnehave start og farvel i byen ved sundet og skolestart vol. 2\nSå er der manden, og kærligheden, og børnene der helt klart fylder og har fyldt allermest her på bloggis. Men der er jo også strikkeriet - der er løberiet - der er arbejdet, mine tanker - både store og små.\nOg sidst men ikke mindst, er der jer læsere, som gør kommentarfeltet levende, som giver jer tid til at skrive hilsener, som følger med i min lille del i blogville :) tak!\nSkrevet af S. kl. søndag, september 03, 2017 8 kommentarer:\nSå blev det September - årets første rigtige efterårsmåned på den skønne efterårsagtige måde... På den der kolde morgen måde og lune eftermiddags måde. På den der det er mørkt om morgenen måde, og vupti hvor blev lyset om aftenen måde. Jeg holder af september - netop på grund af alle de her forskellige måder. Jeg holder af lyset, den særlige blå farve på himlen, duftene, farverne, høsten og alt det andet september også er...\nI september glæder jeg mig til at roen i hverdagen indfinder sig på den ikke helt så hektiske måde som min august sluttede på. Der er en ansøgning til der skal ud af vagten, men forhåbentlig bliver det ikke lige så hektisk som det jge lige har været igennem...\nI september glæder jeg derfor til...\n~ at få landet en hverdag vi alle kan være i\n~ at fejre farmor idag.... 77 år. Det er alligevel noget\n~ at få godt gang i yogaen igen, den har ligget vældig stille hen over sommeren\n~ at få løbet og svømmet en del, ligesom i august\n~ at afslutte de sidste 1½ cm af Tullers Løvfallskardigan og komme godt igang med ditto til Tiller\n~ at fejre vores 8 års bryllupsdag ;)\n~ at nyde weekendernes zen stemning og lade mig lulle ind af weekend, langsommelighed og laziness\nSå septemberen, ja den kan bare komme an, jeg er klar.\nAugust har været god og glædelig men også lang, hektisk og en lidt stram tante - der var skolestarten, som efterhånden er landet rigtig godt. Der var travlhed - og meget af den. Der var tristhed, og sorg, som flere gange har fået mig til at standse op og tænke over livet og hvor skrøbeligt det egentlig er...\nSkrevet af S. kl. fredag, september 01, 2017 Ingen kommentarer:


Til dig der leder efter garageporte eller industriporte\nHvis du er på udkig efter nye porte, så læs med her på bloggen, for jeg har et par tips, som du måske kan bruge i din søgen efter nye porte, uanset om der er tale om garageporte eller industriporte. Så læs med og få et par gode tips.\nJeg skulle selv bestille et par garageporte for nyligt, og der kunne jeg ikke helt finde ud af, hvor jeg kunne købe dem henne, så jeg brugte en forfærdelig masse tid på research, som jeg nu håber, at jeg kan spare jer for, hvorfor jeg netop fortæller jer dette. Jeg fandt dog til sidst et firma, som ikke alene laver garageporte, men også industriporte og andre typer af porte, og det var jo perfekt, for min chef havde tidligere spurgt mig, om jeg måske også kunne finde ud af, hvor man kunne købe industriporte henne.\nJeg bestilte mine garageporte hos Nordic Systems, og her har man rig mulighed for selv at være med til at designe portenes udseende, så det gjorde jeg. Jeg fik mine garageporte, præcis som jeg gerne ville have dem, så det var jo perfekt. Det hele gik smertefrit, og jeg valgte derfor at give en anbefaling videre til min chef om, at jeg syntes, at han skulle bestille sine industriporte derfra, og det gjorde han. Han havde samme oplevelse af firmaet, og han har flere gange takket mig for at hjælpe ham med at finde industriportene.\nSå alt i alt kan Nordic Systems varmt anbefales, og jeg ved som sagt, at både deres garageporte og industriporte er helt i top, så mon ikke deres andre typer porte også er helt fine?\nTags: garageporte, industriporte, porte


Paul Lysholdts hundeblog: august 2013\nAnnie og Tira, Paul og Megan samt Charlotte og Spot\nDa vi fik invitationen til DM i rally tilmeldte jeg straks, men med beherskede forventninger og en målsætning om at slutte i top 10, som man kan læse her.\nSiden tilmeldingen har vi gået en prøve 3.8 til 72 point og en 18.8 til 86 point, ikke ligefrem resultater der øgede forventningerne til et godt resultat.\nMen med lidt fokuseret træning hos Anita, Susanne og Charlotte synes jeg at vi har fået gjort noget ved vores starter, så jeg må indrømme, at jeg fortsat inderst inde håbede på at komme i finalen.\nCharlotte og jeg havde aftalt at køre sammen til DM og i går aftes landede vi så på Hotel Hvide Kro i Aalestrup, hvor vi mødtes med Annie og Tira, gik en aftentur og derefter fik en god middag sammen med tre andre hundebekendte.\nI dag til morgen stod vi op kl. 6.00, morgenturen gik til Aalestrup Kirkegaard med bl.a. dette monument.\nVed 8-tiden stod teltene på arealet ved Sortebakkehallerne i Nørager.\nEfter indmarch med Kimbrergarden og velkomsttaler, gik prøverne i gang.\nVi skulle op hos Pia Hansen-Schwartz i championklasse som nr. 4 ud af 19. Jeg varmede op som planlagt med nogle starter ind over kantbånd, gjorde klar ud for startskiltet i god tid, gav Megan nogle godbidder, trådte ind på banen, tog en dyb indånding og gav klartegn. Og så gik vi en af vores livs allerbedste rallyprøver. Megan var på fra starten, og der var ikke meget der gik galt.\nSidste skilt var "løb", jeg løb, forbi målskiltet og ud af banen og Megan og jeg jublede sammen. Jeg må indrømme at jeg også tudede lidt, for jeg følte virkelig at Megan havde gjort alt hvad hun kunne og sikkert også lidt ekstra. Vi kan ikke gøre det bedre.\nDet er naturligvis et skrapt selskab til DM, så præstationen rakte til en 10. plads og dermed præcis til en finaleplads. Nørderne var stærkt repræsenteret i klassen, men til stor overraskelse for mange kom ingen af de andre i finalen: Christina og Tempo (nr. 16), Charlotte og Spot (nr. 13) og Annie og Tira (nr. 11).\nFinalen skulle dømmes af Helle Gadeberg, og vi skulle starte som nr. 1, som blev ændret til nr. 2 pga. en dobbeltfører, der rykkede op. Samme startritual for os, men jeg startede for hurtig og måtte lave første skilt om. Men Megan kom hurtigt i gang igen, og selvom det ikke var helt så godt som første gennemgang var det absolut en rigtig god prøve.\nOg så var der ikke andet at gøre end at vente på at de andre gik banen. Der var to der helt klart blev IB’et (Ikke Bestået), så dermed var vi sikre på mindst en 8. plads. Meget tilfredsstillende resultat.\nSå kom præmieoverrækkelsen. Vi blev først kaldt op som nr. 5te sidst! Med et gennemsnit på 87 point på de to prøver blev vi nr. 5 ved DM i rally championklasse.\nHeldigvis skulle Charlotte køre hjem, for jeg ville nok have haft ret svært ved at koncentrere mig om trafikken :-)\nDet ufattelige er sket – Megan har været til DM i 3 år i træk (alle de år det har eksisteret), hun har været placeret som nr. 7 i 2011 og nr. 14 i 2012. Og i år har hun, hvor jeg var klar til at pensionere hende, præsteret sit livs resultat. Jeg bliver da bestemt nødt til at arbejde videre med hende i championklasse :-)\nJeg vil gerne sige specielt tak til Anita, Susanne og Charlotte, som nok har troet mere på mig end jeg selv gjorde, og bestemt endnu engang har bevist at det er føreren, ikke hunden der er noget galt med!\nSå vil jeg sige stor tak til DKK Kreds 7 og ikke mindst Grethe Veggerby Hansen for et fantastisk arrangement. Ingen deltagere er vist i tvivl om, hvilket arbejde der ligger bag så stort et stævne og at planlægningen og gennemførelsen ikke har involveret ret mange. Men Grethe Veggerby Hansen har både undervejs i forløbet og på dagen været glad, positiv og imødekommende. Uden hende var dette DM aldrig blevet afviklet på det høje niveau vi oplevede.\nTak til nørderne for hyggeligt selskab og fantastisk opbakning. Udover de allerede nævnte også Merete, som med Jewel opnåede en meget flot 8. plads i Ekspertklasse.\nTak til Charlotte for ualmindeligt hyggeligt selskab på hele turen, og masser af hunde- og anden snak.\nOg sidst men ikke mindst tak til Megan. Selvom man ikke skulle tro det var muligt: Efter sådan en dag er jeg endnu mere vild med hende end nogensinde!!!\nIndsendt af Paul kl. 22.26 Ingen kommentarer: Links til dette indlæg\nEtiketter: Anita Jakobsson, Annie Larsen, Charlotte Lia, DM I rally 2013, Grethe Veggerby Hansen, Susanne Bach\nMasser af træning – og klar til DM\nPaul, Max og Zola (foto: Dorte Alsing Øtoft)\nMandag mødtes Charlotte og jeg i Jersie før mit LP-hold, for at bygge videre på søndagens træning Megan var superglad og nærmest kåd, og vi fik lavet en masse rigtigt flotte starter, og sørme om ikke også højrevendingerne begynder at fungere.\nMax var også med, og han fik leget godt med flere af LP-hundene, ikke mindst Zola, som fyldte 4 år. Og så lavede vi lige en flot springapport midt i legen.\nTirsdag havde Lonni og jeg en aftale med potentiel instruktør. Vi mødtes i Jersie. Og jeg benyttede lejligheden til at træne lidt med Lille Bjørn inden (stillingsskift) og Max bagefter (stillingsskift, sit, indkald).\nOnsdag var Max på Anitas LP-hold i Osted efter rallyholdene og han var godt på. Nogle flotte fællesøvelser, pæn dirigeret apport, en rigtigt flot fri ved fod, og fremsending med noget snus. Godkendt.\nI dag stod den på de to LP-hold hos Johanna.\nMax var ikke helt så koncentreret som jeg kunne ønske mig. Begge fællesøvelser var noget rod. Jeg fik gjort stillingsskift for svært (15 m og flere skifter, dårligt førerarbejde) og der var lidt snus i fremsendingen. Men en flot dirigeret apport og superflotte springapporter og indkald, det var ok på en mellemdag.\nLille Bjørn var for første gang siden enetimen hos Anita for 16 dage siden til træning, og hold da op en energi. Han har bestemt haft godt af den pause. Der var lidt kludder med den første næseprøve, overivrighed, men derefter var det flot.\nVi lavede tre flotte dirigerede apporter hos Johanna, og i den ene fik jeg en chance for at arbejde med ekstra dirigeringer, og hold da op, det var han med på! Godt at få trænet dette, som kan blive meget nyttigt i en konkurrencesituation.\nFællesøvelserne var tæt på perfekte. Og så lavede han indkald og fremsending ganske perfekt. En rigtig god træning med ham og masser af vilje og arbejdsglæde.\nOg så har Sydkystens Hundeskole haft en god dag. Vi har fået tilladelse til at holde officielle LP-prøver. Og vi har med meget stor sandsynlighed fundet vinterens træningshal i Greve.\nEndelig har Charlotte og jeg aftalt de sidste detaljer, så i morgen eftermiddag kører Megan og jeg til Viby og slår følge med Charlotte og Spot og kører til Nørager.\nOg på lørdag skal vi så vise, at vi stadig kan gøre os på en rallybane til DM :-) Vi har i hvert fald gjort hvad vi kunne for at forberede os optimalt.\nHunde, mad og træning\nI denne uge kan jeg godt være i tvivl, om der har været mest fokus på mad eller træning, så for en sikkerheds skyld skriver jeg mad før træning i overskriften. Men hunde har bestemt været i centrum.\nMandagens hundeaktiviteter startede sidst på eftermiddagen i Jersie, hvor jeg havde en aftale med Christina om en gang massage til Megan. Lidt senere havde jeg en aftale med formanden for bestyrelsen i Jersie Privatskole Ina, som viste mig skolen og gav mig et sæt nøgler, så vi nu har adgang til toiletter, køkken og undervisningslokale. Og vi må benytte skolens parkeringsplads. Det er helt perfekt for os.\nOg så havde jeg mit dejlige LP-hold, som i dag blev forskånet for regn og torden, og til gengæld fik et stykke af Kirstens hjemmelavede hindbærroulade.\nHjemme igen fik jeg den mest luksuriøse roastbeefmad man kan tænke sig. Skiver af kalvemørbrad, hjemmelavet remoulade og fritruestegte løg. Fantastisk!\nTirsdag var helt fri for hundeaktiviteter, og Kirsten og jeg besluttede os for en hyggelig aften på Bøf og Ost, hvor jeg bl.a. fik en favoritterne: Moules frites.\nOnsdag blev det til lidt aftentræning med Max, stillingskift, positioner under gang og 2-skridtsøvelser (fokusøvelse til på onsdag).\nTorsdag stod den på LP-træning hos Joanna, desværre kun med Max, da Lille Bjørn har fået en byld i enden, ret stor, og får antibiotika. Heldigvis er den helt væk i dag, men han skulle bestemt ikke træne torsdag.\nMax var en del distraheret af spændende dufte i græsset, så det blev ikke en af de mest bemærkelsesværdige træningsaftener. Men jeg noterede på den positive side specielt stillingsskift, springapport, indkald, fremsending og næseprøve.\nPå forbedringssiden var det specielt fællessit (han lagde sig to gange, det er længe siden jeg har oplevet det) og dirigeringen i apporten.\nFredag skulle Max af sted igen, denne gang til agilitytræning hos Johanna.\nDet var varmt og til sidst var Max meget træt, men han fik vist en masse godt arbejde, og primært er det mig der skal arbejde med at placere mig mere hensigtsmæssigt forbindelse med skifter, så jeg bevæger mig mindst muligt, og stadig er de rigtige steder for at kunne støtte Max.\nJeg har ikke haft fokus på slalom, men Johanna syntes det så ok ud (50 %), så hvis jeg giver den en indsats skal det nok blive godt.\nIrma blev 127 år og Kirsten havde købt en fustage østers til mig – en luksusforret af rang!\nLørdag havde jeg den store fornøjelse at skulle dømme rally i forbindelse med et arrangement i Border Collie Klubben.\nDet var første gang jeg skulle dømme ekspert og champion, og championbanen (som ses ovenfor), havde jeg arbejdet specielt med, fordi jeg gerne ville have alle championskilte med. Det lykkedes :-)\nOg så er der flere af agilityudøverne i championklassen som specielt vil huske banen for dobbeltspringet efterfulgt af tunnelen.\nDet var naturligvis en veltilrettelagt prøve med dygtig sekretær og dygtige tidtagere, så er det nemt at være dommer.\nAftens forret var et stykke toast med kantareller/kejserhatte, uha det var godt.\nI dag havde Charlotte foreslået at vi mødtes til træning i Jersie, så Susanne kunne give også noget input inden DM på lørdag. Det skulle være tidligt, fordi de to skulle køre til Jylland fra Viby kl. 11, for at hente Susannes nye hvalp.\nSå vi mødtes kl. 8 til 1½ times herlig træning.\nFor hulen det var godt. Som man kan se af fotoet havde Susanne lavet en bane med kantbånd om, og i den var der trukket kantbånd på kryds og tværs. Vi skulle starte udenfor ringen som til en prøve. Hvis hunden fejlede, skulle vi starte forfra. Hver gang vi kom til et kantbånd skulle vi belønne hunden og lave ny start ved det pågældende kantbånd.\nPointen var at vores (førernes) ændrede adfærd i forbindelse med kantbånd skulle reduceres og hundene skulle være på fra start. Perfekt viderebygning på det Anita viste mig ved enetimen.\nUdover at fortsætte med denne træning skal jeg arbejde med højrevendinger, jeg blev introduceret til en teknik hvor skåle med eksterne belønninger placeres strategisk, så de kan anvendes til at forstærke trækket rundt om føreren. Og så skal jeg – som jeg har fået at vide et par gange tidligere – se fremad, ikke ned på Megan. Samlet resultat: Megan gik som en drøm, som jeg ved hun kan.\nMax var også med. Vi arbejdede med rallybanen på samme måde som jeg havde gjort med Megan, og der kom mere og mere fokus fordi jeg konsekvent afbrød ved snus. Som bonus arbejdede jeg med stillingsskift (uha, når det kører er det rigtigt godt) og indkald med stop, hvor jeg fik nogle fif til at forstærke stoppet (belønningsbolden lægges bag ved Max) og til at afprøve stoppets kvalitet (bolden ligger bag ved mig, når jeg kalder).\nDerefter gik turen til København med Kirsten og luksusbrunch på Café Europa.\nIndsendt af Paul kl. 21.35 Ingen kommentarer: Links til dette indlæg\nEtiketter: Anita Jakobsson, Bøf og Ost, Café Europa, Charlotte Lia, Christina Ulrich Pedersen, LP-træning, Megan. Max, Rallyprøve 24. august 2013, Rallytræning, Susanne Bach\nMax’ første pind\nI dag gik turen til Svinninge, hvor Holbæk Rottweilerklub stod for sin første rallyprøve nogensinde. Desværre kun med 26 deltagere, men næste gang bliver der uden tvivl fyldt op. Det var en fornøjelse at deltage i den veltilrettelagte prøve på deres skønne areal. Trine Dyrgaard havde sørget for nogle baner med et godt flow, der var en ualmindeligt dejlig og hyggelig stemning, og fine præmier til alle. Vi kommer bestemt gerne igen.\nJeg havde tilmeldt Megan i championklasse for at gå en sidste generalprøve inden DM. Max var med for hyggens skyld i ekspertklasse, så han kunne få lidt prøveerfaring. Det kom jeg bestemt ikke til at fortryde.\nTrines baner var meget regulære, ingen fælder, god plads mellem skiltene og mulighed for at få et godt flow i banegennemgangen. Max var oppe som nr. 5 ud af 8, det småregnede, hvilket absolut ikke generer Max. Max var dejligt på fra starten, og det føltes bare fantastisk at han blev ved og ved – det er lige den Max jeg gerne vil have :-) Kun en anelse flagren, jeg kom til at snitte et skilt, og i næstsidste skilt (højre spiral) var der lidt snus. Ellers intet – meget lækkert.\nÆrespladsen var dæk ved siden af, og jeg kan garantere for at jeg havde fokus på ham under hele banegennemgangen. Der var lidt piben, men han holdt positionen. En meget meget tilfreds fører.\nTilfredsheden blev ikke mindre da vi nåede til præmieoverrækkelsen og blev kaldt op som nr. næstsidst med 96 point. Og dermed fik vi vores første pind i ekspertklasse.\nHan er ikke tilmeldt flere rallyprøver, så nu skal vi også have kigget på det.\nChampionklassen lå sidst, vi var syv der skulle op, heraf fem nørder.\nJeg afprøvede naturligvis min nye startteknik, og den skal bestemt ikke have skylden for at Megan gik i snus fra start (der havde været en løbsk tæve sidst i ekspertklasse, måske derfor), og hun reagerede på min springkommando ved at kigge op og gå uden om springet :-( Så første øvelse blev en ommer.\nDer var to andre ommere + det løse, men som sædvanlig kom hun godt i gang lidt inde i banen og gik superflot til sidst. Vi endte med 86 point som rakte til en 6. plads i det skrappe felt.\nTop tre var Christina og Tempo med 97 point, 3. pind og superrallychampion, Annie og Tira med 97 point og lidt dårligere tid (= forskellen mellem 3. pind og ingenting) og Conni og Peia fik 94 point.\nWinnie tog ovenstående billede af de syv glade deltagere fra championklasse.\nLidt statistik. Hvis jeg tæller Megan tre rallybaner fra DM i 2011 og 2012 med (de tæller ikke officielt) var prøven i dag hendes prøve nr. 50 i rallychampionklasse. Jeg havde håbet på et lidt bedre resultat til hende, men kørte meget tilfreds hjem alligevel.\nIndsendt af Paul kl. 19.53 Ingen kommentarer: Links til dette indlæg\nEtiketter: Max, Max' første pind, Megan, Rallyprøver 18. august 2013\nÅbning af Jersie Privatskole\nEn uge uden blogopdatering, det er ikke normalt.\nDer har ikke været tid til så meget træning, men da jeg gennemgik træningsloggen så det da ikke så slemt ud.\nSøndag havde Lonni og jeg en samtale med en ansøger som instruktør i Sydkystens Hundeskole. Samtalen foregik i Jersie og i forlængelse af den fik jeg fokus på Lille Bjørns stillingsskift. Jeg fik nogle meget gode og klare tilbagemeldinger: start forfra, beløn efter hvert skifte, brug en lysere stemme, være mere begejstret, hav meget tydeligere håndsignal og træn varieret.\nBagefter fortsatte jeg til Jersie Privatskoles reception – det er jo vores nye naboer på træningspladsen.\nMandag startede jeg en runde med et LP-hold i Jersie. Vi kunne udnytte teltene fra skolens reception i forbindelse med fællesøvelserne. Vi fik fornøjelsen af noget regn og torden, hvilket ikke alle ekvipager havde det lige godt med.\nJeg havde planlagt at træne lidt med Max bagefter, vi fik arbejdet med fremsending, et lidt svært felt i det høje græs. Og det gik fint.\nTirsdag havde jeg enetimen hos Anita i Osted. Det var en fantastisk træningstime og en skøn efterfødselsdagsgave.\nAnita kender mig ualmindeligt godt, og fik tilrettelagt timen så mine ømme punkter med Megan og Lille Bjørn kom i fokus.\nMegans og mit store problem er baneindgange. Megan kan gå som en drøm før og efter, men idet vi passerer start er jeg rigtig god til at få hende til at slå fra. Så vi arbejdede med en stribe forskellige indgange, hvor der også blev eksperimenteret med hvad de første skilte var.\nVi havde en hel masse flotte starter, og jeg skal prøve den nye startteknik af allerede i morgen, hvor vi skal til rallyprøve i Svinninge, sammen med en masse nørder. Det er sidste prøve inden DM for os alle. Og så skal jeg huske huske ikke at rette ind efter Megan når hun hænger …\nMed Lille Bjørn kom vi igennem en ”hel” LP3, dvs. alle øvelser på nær fællesøvelser, men mange af dem tilpassede, så det blev en succes (fx ét stillingsskift på 6 meter), så der kunne komme fokus på det mellem øvelserne.\nDet gik fantastisk godt, fordi jeg var totalt fokuseret hele vejen (husk det til prøverne), og fordi jeg – bortset fra en enkelt gang – overhovedet ikke blev irriteret over ting der ikke fungerede. Lille Bjørn var bare totalt på, og helt på toppen i stort set alle momenter.\nSå jeg skal huske at fastholde den stemning, og så i øvrigt huske at graduere godbidderne – det gælder for alle hunde. Jeg fik en masse godt input at arbejde videre, og tog meget glad hjem. To dygtige hunde som kan gå betydeligt bedre til prøver hvis jeg gør bare NOGET af det jeg har lært :-)\nOnsdag startede Anitas og mit fælles rallyhold i Osted, og derefter deltog jeg med Max i et lille lækkert LP-hold med Anita som instruktør.\nRallyhold + LP hos Anita. Vi er kun tre, de to andre er begyndere, og der er god tid til at arbejde med diverse detaljer. Og med forstyrrelser. Max var tydeligt påvirket af, at der havde været en løbsk tæve på rallyholdet, men gjorde det alligevel generelt meget flot.\nTorsdag og fredag var der ingen hundetræning, men fredag aften var bestyrelsen fra Sydkystens Hundeskole ude og spise, og Kirsten havde fået lov at komme med.\nSalat med orkideer og spicy marinade\nVi spiste på Kiin Kiin, og fik en skøn aften med virkelig meget hundesnak. Maden var fantastisk, trods en enkelt smutter, vinmenuen ikke lige i øjet i forhold til retterne og betjeningen ikke helt skarp. Så Kiin Kiin levede for mig ikke op til sin Michelin-stjerne denne aften. Men det var bestemt godt, og selskabet fantastisk.\nI dag indviede vi det hvide spring, som Sydkystens Hundeskole har anskaffet. Det foregik hjemme i haven hvor alle hunde har sprunget for sjov og Max og Lille Bjørn har springapporten. Og så benyttede jeg lejligheden til at træne stillingsskift med begge drengene (det går hurtigt fremad med Lille Bjørn!) og fællessit og fællesdæk med alle tre. Fraskæret fra oksemørbraden, vi skal have til aftensmad, fik alle til at performe med meget stor arbejdsiver.\nIndsendt af Paul kl. 17.56 Ingen kommentarer: Links til dette indlæg\nEtiketter: Anita Jakobsson, Kiin Kiin, Lille Bjørn, LP-træning, Max, Megan, Rallytræning\nMegan og jeg var tilmeldt Connis rallychampionhold i Osted i dag, og da jeg var sikker på at jeg ikke kunne træne Megan i 1½ time havde jeg også Max med. Jeg stillede felt op og lagde et par apporter, varmede Max op, og så gik vi i gang. Klar ved 20 meter mærke, vise felt, sende til felt og dække af – perfekt. Løbe ud i modsat side, 35 meter, sende og dække af. Perfekt!\nSå et par dirigerede apporter, der var lidt for meget drej den ene gang, men anden gang gik fint og tredje gang, da han skulle gå mod apport der lå mellem rallyskilte, var der ingen slinger.\nVi sluttede med stillingsskift på 15-20 meter (varieret) og bortset fra stå-sit (der skal vi tættere på), lavede Max det flot.\nSå skulle han ikke træne mere, men som bonus fik vi mulighed for at træne lidt ærespladser, vi valgte en dæk foran og en sit foran. Der var lyd i begge øvelser, og han rejste sig ret tidligt i dæk foran, men derefter var det flot. Og der var også lidt uro i starten af sitten, men derefter også en fin øvelse – jeg træner stort set aldrig ærespladser, så det var ok med noget usikkerhed og der blev belønnet 2-3 gange under hver øvelse.\nJeg benyttede naturligvis lejligheden til at eksperimentere med indgange på banen med Megan. Først med nogle LP-øvelser, og ingen belønning det sidste minut inden vi gik ind, men for Søren, så snart vi passerede start-skiltet slog hun fra, der var nogle gode momenter undervejs, men ikke den energi som der er før og efter banegennemgangen.\nI anden omgang varmede jeg ikke op, Megan løb lidt løs og vi stod stille ved startskiltet, det gik en del bedre men stadig masser af langsomme reaktioner, specielt i sitter. Det var svært ikke at være enig med Conni i at Megan virkede træt.\nJeg har en fødselsdagsgave, som ikke er indløst endnu, et gavekort på en træningstime hos Anita, og den er nu bestilt. Efter at have vendt mine problemer med >Anita er vi blevet enige om en time med fokus dels på Megans baneindgange, dels på Lille Bjørns overgange mellem øvelser i LP3.\nVi havde en spændende eftersnak om hvor udfordrende det er at gå fra ekspertklasse til championklasse. Fra øvet klasse til ekspertklasse introduceres 5 nye skilte. Fra ekspert til champion introduceres 12 nye skilte plus at alle nye og gamle øvelser skal kunne håndteres på højre side, et kæmpespring!\nSå der var forslag om at introducere højrehandling - fx sideskift ligesom i DcH’s åben klasse - allerede fra begynderklasse, og så flere og flere i de øvrige klasser. Eller ligefrem have en stribe klasser med højrehandling alene, fx rally begynder med udelukkende højrehandling. Jeg synes mange af ideerne lyder spændende, og har opfordret til at de sendes til DKK’s rallyudvalg.\nDer blev også talt om hvor mange rallychampions der går videre til championklasse – og hvorfor går man overhovedet i den klasse. Ja ultimativt er det jo for at få en superrallychampion, men når man som jeg har gået 48 prøver i klassen uden at få en pind, må jeg jo åbent indrømme at det nok så meget er et spørgsmål om at prøverne er sjove at gå til, også hvis man ikke gør sig forhåbninger om at få pinde. Det at træne en disciplin uden at gå til prøve er formentlig ikke særligt spændende for ret mange.\nMegan og jeg træner ufortrødent videre, og at melde fra DM er ikke noget der overhovedet indgår i planerne.\nFerien er forbi og jeg er i gang med en konsulentopgave på fuld tid frem til årsskiftet.\nJeg har spekuleret en del over dels min egen undervisning, dels min egen træning, og det er for de kommende to måneder endt med status quo:\nMandag underviser jeg på LP-stjernehold i Jersie og træner selv før/efter\nOnsdag underviser jeg sammen med Anita på rallyhold i Osted og går på LP-hold hos Anita derefter med Max\nTorsdag går jeg på LP-hold med Max og Lille Bjørn hos Johanna\nNogle fredage er der agility med Max hos Johanna\nJeg har også nogle enetimer og nogle kurser i kikkerten eller i kalenderen, så det bliver bestemt ikke et kedeligt efterår.\nMax har udviklet sig virkelig meget på det sidste, så det er mere end meget fristende at træne mest muligt med ham. Men jeg kan garantere for at de to andre ikke bliver glemt.\nMegan skal til DM i rallychampionklasse. Vi fik kun 72 point i søndags og det var ikke særlig godt, men vi deltager på et championhold hos Conni morgen, og har en sidste generalprøve 18. august i Holbæk, og så tager vi den derfra. Men der er ingen tvivl om at Megan er blevet gammel. Det hele går lidt langsommere, der bliver sovet mere, det tager længere tid at komme i gang. Efter DM ser vi på situationen og jeg vil bestemt ikke udelukke at Megan bliver pensioneret som konkurrencehund derefter.\nLille Bjørn. Jeg kan uden tøven sige, at intet kommer af sig selv med ham. Jeg synes vi ligger på et stabilt niveau generelt i LP3-øvelserne, men prøverne viser en høj grad af usikkerhed. I lørdags mistede vi to ellers sikre øvelser, stillingsskift og springapport. Og sådan er det stort set hver gang.\nMen jeg har besluttet at jeg ikke giver op. Vi er tilmeldt 4 prøver resten af året. Og næste år skal han bestemt også konkurrere i LP. Han skal endnu ikke pensioners med rally championklasse:-)\nI går gik han fantastisk til træning hos Johanna, selv om der var overvældende dufte i græsset, måske af tæver der var lige ved at komme i løbetid.\nFællesøvelserne, indkaldet og fremsendingen var superbe!\nVi havde fokus på de to 0-øvelser fra søndagen, springapport (som gik ok), og stillingsskift – hvor jeg har fået en række ideer af Johanna, som jeg skal arbejde videre med. Der skal afstand på på en kontrolleret måde.\nMax udvikler sig meget. I forbindelse med mandagens sommertræning trænede jeg med ham før og efter holdet, og han gik fantastisk. Specielt indkaldet og stillingsskiftet (nu på 15 meter) var superbe.\nOg så gik vi Anitas rallybane som afslutning, og det var ganske pænt.\nTræningen hos Johanna i går gik generelt fint. Springapport og fremsending var fantastiske. Fokusøvelsen var fri ved fod, hvor jeg også har fået en række ideer til at arbejde videre med at sikre kontakt fra start.\nMax er virkeligt spændende at arbejde med. Det skal være tilpas svært for ham. Hvis det er for nemt slår han fra. Og hvis det er for svært slår han også fra. Så der er virkelig god træning i at tilrettelægge træningen fornuftigt.\nIndsendt af Paul kl. 22.56 Ingen kommentarer: Links til dette indlæg\nEtiketter: Lille Bjørn, LP-træning, Max, Mega, Rallytræning\nMerete og Jewel samt Paul og Max (Foto: Asta Kleding)\nDenne weekend har jeg benyttet til at deltage i LP-prøver lørdag arrangeret af Dansk Berner Sennen Klub og rallyprøver søndag arrangeret af Klubben for Hyrde-, Kvæg- og Gårdhunde uden specialklub (KHKG). Begge prøver blev afholdt i Køge, så det var dejligt tæt på for mig.\nJeg har sjældent gået til prøver med så små forventninger. Jeg synes ikke Lille Bjørn har gået rigtigt godt i LP et stykke tid og han får det hurtigt for varmt. Max kan gå fantastisk i LP og han kan det modsatte, han er meget ung og skal have tid til at modnes. I rally har træningen i sommerperioden været minimal, men Megan skal til DM, så vi har meldt til et par prøver for at varme op, og Max er tilmeldt de samme prøver, for at få noget prøvetræning.\nDa Kirsten meget sjældent læser min blog tør jeg godt skrive, at det har kostet 978,49 kr. at deltage i disse prøver (975 kr. + kortgebyr på 3,49 kr.). Det håndgribelige udbytte af de fire prøver er to næseprøvepinde, to glas med Berner Sennen Klubbens logo samt fire små poser foderprøver – det er godt det ikke er pga. præmierne vi går til prøver :-)\nLille Bjørn var oppe som nr. 2 i LP3 i går. Han lagde flot ud med 10 i fællessit og 9½ i fællesdæk (ekstra pladskommando til sidst). Fri ved fod var skrækkelig, han hang og snusede og var kun begrænset med; vi fik et ikke uvenligt 5.\nStillingsskift ville han slet ikke, end ikke da jeg stod to meter fra ham; 0.\nDen dirigerede apport var en positiv overraskelse; han hang noget i følget ud til keglen: jeg skulle bruge en ekstra dirigeringskommando, jeg skulle bruge en ekstra kommando for at skulle tage apporten, men han kom ind med og vi fik 7.\nSpringapporten fik vi 0 for. Efter et par ekstra kommandoer stod han foran springet og man kunne bare se på ham at det var uoverkommeligt for ham at komme over …\nHan fik stå og dæk under gang, mistede sitten og vi fik 6.\nIndkaldet var flot, trukket ½ for skæv plads = 9½.\nFeltet gik også flot, vi fik 9, trukket for ekstra fremsendingskommando og lidt hæng i afslutningen.-\nOg næseprøven, som ellers har voldt problemer, gik nogenlunde: Jeg måtte bruge ekstra kommando og håndtegn, og han smed pinden til sidst. 8.\nPå trods af varmen fik han altså pæne point i de sidste 3 øvelser.\nDen fulde kritik kan læses her. 188½ og en 3. præmie synes jeg har vel ok på sådan en dag.\nMax var 6. hund og startede flot med 10 i fællessit og 8 i fællesdæk - han lå uroligt; en god start.\nFri ved fod må være tæt på vores livs dårligste, hold da op noget skrammel. Max hang og snusede og var totalt ukoncentreret – det var et venligt 5-tal vi fik …\nStillingsskiftet gik flot, han rykkede lidt frem, men tog alle positioner på 1. kommando: 9½.\nDirigeret apportering, som vi kæmpere en del med, gik også fint: han hang lidt ved udgangen, skulle have en ekstra dirigeringskommando og bare apporten lidt løst, 8½.\nSpringapport 9½, trukket for lidt tygning.\nVi mistede dækken i positioner under gang og følget var ikke pænt, 6½.\nIndkaldet var superflot – 10.\nFremsendingen fik vi desværre 0 for. Max stillede sig til venstre for feltet, jeg overvejede at dirigere ham (hvilket vi ikke har trænet), han satte sig og jeg dækkede ham af. Da jeg skulle bruge en ekstra indkaldskommando fik vi 0. Marianne forklarede at afdækning uden for feltet = 5 hvis øvelsen i øvrigt er i orden, så det ekstra indkald kostede resten.\nNæseprøven var ok, vi fik 8, trukket for tygning, Max smed og samlede op, og en skæv plads.\nDen fulde kritik kan læses her. Max gik rigtigt flot, han var ukoncentreret men udførte øvelserne og vi fik 204½ og en stor 3. præmie.\nI dag gik turen så til Rishøj Idrætscenter med Megan og Max. Det ville være synd at sige at jeg var tilfreds med resultaterne. Megan så ud som om hun blev bange da vi gik det første skridt på banen, og jeg havde ingen kontakt i starten. 1 10’er (stop i spin), 4 3’ere og 6 1’ere, og vi var nede på 72 point og en 5. plads på dagen. Og en rigtigt dårlig for-generalprøve til DM.\nMax var ligeså ukoncentreret som i fri ved foden i går, han var stort set ud for mig hele tiden, men han fokuserede på alt muligt andet, så det endte med 9 1’ere og dermed 91 point og 3. vinder på dagen.\nMerete og Jewel blev 2. vinder, og vi blev fotograferet af Asta, som kort tid efter gjorde Ludvig til RBM.\nIndsendt af Paul kl. 15.46 Ingen kommentarer: Links til dette indlæg\nEtiketter: Lille Bjørn, LP-prøver 3. august 2013, Max, Megan, Rallyprøver 4. august 2013


Hyp - alle mine kæpheste\n11/04/2022 KL. 12:11\nDjurslands Rideklub hopper med på kæphestetrenden.\nKæphesteridning er blevet en populær aktivitet - og billegere end at ride på en rigtig hest. Nu skal der være stævne i Djurslands Rideklub. Foto: Dansk Ride Forbund\nDet har lige været 1. april og så ved man på en avisredaktion, at man skal passe på, når der dukker nyheder op i mailbakken, som godt kan tåle et ekstra kritisk lys.\nMen nu er sæsonen for aprilsnar vel overstået for denne gang - og den skulle være god nok når vi nu fortæller, at ridesporten har fået en ny disciplin, kæphesteridning. Og den kommer nu også til Grenaa.\nNår vi har ridelejr eller andre arrangementer i Djurslands Rideklub kan vi jo se, at eleverne kan bruge flere timer på springbanen med deres kæpheste. Kæphesteridning er leg, fantasi og bevægelse, og så er det jo ikke nær så dyrt at eje en kæphest, som en rigtig hest\nDenne form for ridning har været stor i Finland gennem længere tid, men har efterhånden også vundet indpas i Danmark.\nDansk Rideforbund har lavet en kæphestecup med kvalifikationer rundt i hele landet, men Djurslands Rideklub vil starte med at lave et hyggearrangement for at se hvor stor interessen er.\nBruger timer på det\n»Når vi har ridelejr eller andre arrangementer i Djurslands Rideklub kan vi jo se, at eleverne kan bruge flere timer på springbanen med deres kæpheste. Kæphesteridning er leg, fantasi og bevægelse, og så er det jo ikke nær så dyrt at eje en kæphest, som en rigtig hest. Rytterne giver selv kæphestene egenskaber. Nogle springer højt, andre løber stærkt. Det er kun deres fantasi, som sætter grænserne,« siger Trine Damborg fra Djurslands Rideklub.\nAlle er velkomne til det første kæphestestævne, som bliver holdt søndag 24. april klokken 10. Man skal ikke være medlem af nogen rideklub eller have licens for at starte. Eneste krav er en kæphest, hvor pinden er minimum 30 centimeter lang. Om kæphesten er købt i en butik eller om den er hjemmelavet ud af en gammel sok med knapper som øjne, har ingen betydning.\nFor at deltage skal man blot sende en email til meholtet@gmail.com. I mailen skal man skrive rytterens navn, rytterens alder, telefonnummer og kæphestens navn. Derudover om man vil starte spring, pony games eller begge dele. I begge discipliner vil der være en grundig vejledning inden klassen starter og det er ikke muligt at blive diskvalificeret. Det koster 50 kroner at deltage i kæphestestævnet.\nSpringklasserne er inddelt i aldersgruppe 4-7 år (højde på springene er 20 cm), 8-12 år (40 cm) 13-16 år( 60 cm), seniorklasse for forældre og barnlige sjæle ( 60 cm).\nPonygames vil være en forhindringsbane med sjove forhindringer, som kartoffelløb, balanceøvelser, slalom og lign.\nEfter stævnet vil der være pølse og brød for alle deltagere.


Ferie i Argyll og Bute\nAktiviteter i Argyll og Bute\nAlle hoteller i Argyll og Bute\nTilbud på hoteller i Argyll og Bute\n5–stjernede hoteller i Argyll og Bute\n4–stjernede hoteller i Argyll og Bute\n3–stjernede hoteller i Argyll og Bute\nPopulære kategorier for Argyll og Bute\nHoteller med jacuzzi i Argyll og Bute\nBillige hoteller i Argyll og Bute\nHoteller med suiter i Argyll og Bute\nStrandferiesteder i Argyll og Bute\nB&B / kroer i Argyll og Bute\nFaciliteter Restaurant Kæledyr tilladt Lufthavnstransport Concierge Golfbane Internet Mødelokale Røgfrit hotel Handikapvenlige værelser Gratis wi-fi Morgenmad inkluderet Strand Pool Tekøkken Kørestolsadgang Bar/lounge Suiter Roomservice Fitnesscenter Gratis parkeringAlle\nVærdi for pengene – nr. 31 af 272 – Argyll og Bute\nVærdi for pengene – nr. 32 af 272 – Argyll og Bute\nVærdi for pengene – nr. 33 af 272 – Argyll og Bute\nVærdi for pengene – nr. 34 af 272 – Argyll og Bute\nVærdi for pengene – nr. 35 af 272 – Argyll og Bute\nVærdi for pengene – nr. 36 af 272 – Argyll og Bute\nVærdi for pengene – nr. 37 af 272 – Argyll og Bute\nVærdi for pengene – nr. 38 af 272 – Argyll og Bute\nVærdi for pengene – nr. 39 af 272 – Argyll og Bute\nVærdi for pengene – nr. 40 af 272 – Argyll og Bute\nVærdi for pengene – nr. 41 af 272 – Argyll og Bute\nVærdi for pengene – nr. 42 af 272 – Argyll og Bute\nVærdi for pengene – nr. 43 af 272 – Argyll og Bute\nVærdi for pengene – nr. 44 af 272 – Argyll og Bute\nVærdi for pengene – nr. 45 af 272 – Argyll og Bute\nVærdi for pengene – nr. 46 af 272 – Argyll og Bute\nVærdi for pengene – nr. 47 af 272 – Argyll og Bute\nVærdi for pengene – nr. 48 af 272 – Argyll og Bute\nVærdi for pengene – nr. 49 af 272 – Argyll og Bute\nVærdi for pengene – nr. 50 af 272 – Argyll og Bute\nVærdi for pengene – nr. 51 af 272 – Argyll og Bute\nVærdi for pengene – nr. 52 af 272 – Argyll og Bute\nVærdi for pengene – nr. 53 af 272 – Argyll og Bute\nVærdi for pengene – nr. 54 af 272 – Argyll og Bute\nVærdi for pengene – nr. 55 af 272 – Argyll og Bute\nVærdi for pengene – nr. 56 af 272 – Argyll og Bute\nVærdi for pengene – nr. 57 af 272 – Argyll og Bute\nVærdi for pengene – nr. 58 af 272 – Argyll og Bute\nVærdi for pengene – nr. 59 af 272 – Argyll og Bute\nVærdi for pengene – nr. 60 af 272 – Argyll og Bute


Dyrkede reservedelsorganer • Alternativfondet\nOrganer dyrket i laboratoriet kan blive en realitet inden for en kortere årrække. Planerne om storfarme med donordyr vil så forhåbentlig blive droppet.\nForskere kan allerede dyrke organer som urinblære, urinrør og luftrør i laboratoriet. Organerne er afprøvet, idet de er blevet indopereret i patienter i kliniske forsøg. Nu stiler forskerne mod at eftergøre mere komplicerede organer som hjerte, nyrer, lever, skjoldbruskkirtel og bugspytkirtel.\nFremskridtene vil betyde forlænget levetid for patienter, der lider af sygdomme i disse organer, og vil desuden nedsætte ventetiden på donororganer fra mennesker. Folk med respekt for dyr kan kun håbe på, at de lovende resultater vil have den effekt, at man skrinlægger tankerne om at bygge store farme, hvor dyr skal avles alene for at kunne levere organer til mennesker – med alt hvad det indebærer af lidelse for dyrene og risici for mennesker. I USA eksisterer sådanne farme, men man har ikke løst problemerne med risikoen for overførsel af sygdomme mellem dyr og mennesker.\nDe lovende resultater blev fremlagt på en konference på Cambridge University i september 2013. Én af talerne, professor Paolo Macchiarini fra Karolinska Instituttet i Sverige, fortalte om en vellykket operation på en mand, som havde halskræft. Manden fik indopereret et luftrør, som var dyrket i laboratoriet. Et ’skelet’ med facon som et luftrør blev opbygget, og hér kunne de dyrkede stamceller fra patienten så vokse.\n”Dette kan være begyndelsen til en ny, lovende behandling af de tusindvis af patienter, som lider af sygdomme, som resulterer i nedsat passage i luftvejene”, siger professor Macchiarini.\nDr. Anthony Atala fra Wake Forest University School of Medicine er en af pionererne inden for regenerativ medicin. Han udviklede den første kunstigt dyrkede blære, der blev implanteret i et menneske, og i alt tredive mennesker har nu modtaget laboratorie-dyrkede blærer.\nPå Atala’s institut arbejder man på at udvikle mere end 22 forskellige organer og væv – herunder insulin-producerende celler og kunstige blodkar til brug i bypass-operationer.\nEfterhånden som befolkningen bliver ældre, så mindskes tilgængeligheden af brugbare donororganer til transplantation. Der er derfor kommet voldsomt skred i forskning i kunstige organer.\nBagsiden af medaljen i denne historie? At der foretages en række dyreforsøg i forbindelse med udviklingen af kunstige organer. Indtil nu typisk for at kontrollere forhold omkring afstødelsesprocessen. Desuden er der anvendt celler fra mus i den indledende forskning.\nOrgandonation – et valg


Ideer til lille badeværelse – Bordben jern\nUdnyt kvadratmeterne i det lille badeværelse optimalt. Nyt badeværelse: Få inspiration og ideer her. Ved renovering af ældre villaer og lejligheder er en almindelig årsag til hovedpine et lille badeværelse, måske i størrelse med et gæstetoilet.\nFind og gem idéer om Små Badeværelser på Pinterest, hele verdens idékatalog. Sådan får du et toplækkert lille badeværelse eller gæstetoilet. Få gode ideer til indretning og kreative løsninger her.\nFå ideer til dine badeværelsesmøbler og til badeværelsestilbehør, som . Sådan udnytter du pladsen i det lille badeværelse. Er det svært at få plads til det hele på badeværelset? Vores stylist Julie Løwenstein viser her et fint . Er du indehaver af et lille badeværelse, eller skal du indrette gæstebadeværelset, hvor der ikke er så mange muligheder for udfoldelse, . Du kan indrette dig på mange forskellige måder. Vi viser her badeværelser, som fortolker det lille badeværelse meget forskelligt!\nJeg synes det er svært med indretning til et lille badeværelse og mangler derfor nogle ideer til et rummeligt lille badeværelse med lidt . På væggen i brusenichen, og på gulvet ligger store kvadratiske fliser af skiffer.\nInspiration og idéer til møbler og boligindretning. Er det småt med pladsen på dit badeværelse? Ja, så kan man ikke bare vælge en hvilken som helst vask, eller et hvilket som helst toilet. Så måske bliver dit fremtidige gæstetoilet endda dit andet badeværelse. Hvad kommer du til at tænke på, når du hører ordet gæstebadeværelse?\nHos Duravit sigter vi mod at rette op på disse misforståelser. Et lille badeværelse kan være svært at indrette. Derfor har jeg her samlet små håndvaske som alle er rigtig gode løsninger til det lille . Denne røde glasbruseniche er placeret midt i det lille badeværelse. Få inspiration og gode tips til indretningen af det lille badeværelse her i Inspirationsrummet. Jeg er sikker på, at du elsker din lejlighed med alt der hører med – måske med undtagelsen af det lille badeværelse.\nEt lille ekstra tip til det lille badeværelse er desuden at installere et.


Få råd til at dyrke ordentlig motion - Vejleløber\nFå råd til at dyrke ordentlig motion\nUdgivet i oktober 10, 2019 oktober 5, 2019 af admin\nVil du gerne dyrke motion med manere og er det efterhånden blevet måske lidt mere end en hobby for dig, så kan det godt blive dyrt. Der skal både købes det rigtige træningstøj, proteinpulver og måske endda træningsmaskiner til når det bliver for koldt til at dyrke motion udendørs.\nDet er alle sammen ting der godt kan ligge ret højt i prisklassen, og ligegyldigt hvor meget du elsker motion, er det ikke sikkert det er noget du har råd til.\nDer er heldigvis hjælp at hente. Der eksistere indtil flere løsninger på hvordan du kan få hevet pengene ind til at dyrke den slags motion du gerne vil, og samtidig få råd til en masse andet sjovt.\nKøb det brugt og billigt\nEn nem måde at spare penge på, i alle aspekter af livet, er at vende blikket mod det brugte. Der er rigtig mange danskere der sælges ting de ejer brugt, enten for at tjene hurtige penge eller blot fordi de ikke bruger det mere – ikke fordi det er defekt.\nDu kan faktisk være så heldig at finde lige hvad du leder efter til en rigtig god pris og næsten så god som ny. Det gælder også motionsudstyr.\nMens det er forståeligt du måske bedre kan lide ideen om at dit tøj ikke har været båret af andre, kan træningsmaskiner sagtens købes brugte. Træningsmaskiner bliver ofte solgt af privatpersoner blot fordi de fylder, og ikke fordi der er noget galt med dem.\nDen måske nemmeste måde hurtigt at få penge på sin konto, er ved at tage et lån. Men selvom det er den hurtigste måde, er det også den mest risikable. Laver man ikke sin research ordentligt kan man hurtigt ende op med et underskud på kontoen, i stedet for det overskud man startede med. Der er intet plus ved et lån, hvis man blot ender ud i flere pengeproblemer.\nMen mellem alle de dårlige æg derude, findes der også nogle gode lånemuligheder. Det handler bare om at finde dem. Den nemmeste måde at gøre dette på er via hjemmesider som hurtiglaannemt.dk.\nHer får du et 100% gratis og uforpligtende overblik over dine muligheder for et hurtigt lån. Det har aldrig været nemmere at tage en fornuftig lånebeslutning.\nVær på udkig efter gode tilbud\nSæt kryds i kalenderen ved de vigtigste datoer. Black Friday, Singles Day, dine yndlingsbutikkers fødselsdage og alle andre gode undskyldninger virksomhederne kunne have for at sænke prisen. Leder du efter gode tilbud er shopping helligdage din ven.\nHar du ikke lyst til at tage et lån og kan du ikke lide tanken om at købe dit motionsudstyr brugt, så er tilbud den hurtigste vej til at spare nogle gode penge. Det kræver selvfølgelig lidt mere arbejde fra din side, da du skal holde øje med dine sportsbutikkers hjemmesider og Facebook sider, og hvor de ellers kunne finde på at gøre befolkningen opmærksomme på diverse tilbud.\nDet kan også være du er så heldig at falde over en konkurrence eller to du kan prøve og vinde.


Fiberdug | Gør Det Selv\nUanset om du vil adskille sand og sten, holde ukrudtet væk eller standse fuglenes rovdrift på dine jordbær, er fiberdug en god og holdbar løsning. Men du skal vælge den rigtige type.\nAf Jann Wagner – 8. april 2015\nDet er sjældent, at et materiale kan opfylde så mange ønsker på én gang: florlet og ultratyndt, vandgennemtrængeligt, men alligevel sejt.\nFiberdug af polyesterfibre kan skille gruset under dine fliser fra jorden længere nede eller forhindre jord og grus i at blokere dine drænrør. Alligevel kan vand rende lige igennem, og dugen kan rulles, foldes og skæres til, som det passer dig.\nFiberdug væves i forskellige tykkelser og i flere farver. Det gør det endnu mere alsidigt, fordi de tykkeste versioner kan tåle endog meget stort slid og kan skille selv ret kantede sten fra underliggende jordlag uden at gå i stykker, selv om du går eller kører med tung trafik på stenlaget oven på dugen.\nOg de tyndeste udgaver kan erstatte plastic som overdækning af planter, der skal skærmes mod let nattefrost, eller jordbærrene, der skal have vand, men også være i fred for fuglene.\nMidtimellem finder du kvaliteter, der kan begrænse ukrudtets vækst i bedene eller rydde et areal for ukrudt ved at stoppe for sollyset, men lade regnen sive igennem til jorden. Det er altså vigtigt, at du vælger den rigtige tykkelse fiberdug, så den passer til den opgave, du vil løse.\nAldrig fiberdug under fliserne!\nVi ser af og til fiberdug lagt lige under fliserne. Det er gjort i bedste mening for at begrænse ukrudt i den færdige flisebelægning, men effekten er i bedste fald begrænset.\nTil gengæld vil fiberdugen få fliserne til at ligge løst og glide. Derved bliver der plads til, at vandet kan sive ned gennem fugerne, så underlaget bliver opblødt og fliserne sætter sig.\nAdskillelse af jordlag\nNår forskellige typer grus og jord skal holdes adskilt, eller dræn skal holdes fri for grus, skal fiberdugen være stærk og elastisk.\nDugen skal udelukkende fungere som en si, der slipper vandet igennem, men holder sand, grus og småsten adskilt og på plads i de lag, hvor de hører til. Dugen er typisk gravet et stykke ned i jorden og er ikke lige til at skifte, så den skal kunne holde til presset og slitagen fra sten og grus, både under etableringen, og når små partikler over tid slider på dugen.\nHer skal du bruge de kraftige udgaver. Det vil i de fleste tilfælde betyde fiberdug over 100 gram pr. kvadratmeter.\nDræn: Fiberdugen pakkes uden om drænlaget og sikrer, at den omkringliggende jord, sand og andre små partikler ikke vaskes ind i det drænende lag af sten og drænrør, så det stopper til.\nFaskiner: Faskinen indeholder store mængder regnvand, som skal sive ud i den omkringliggende jord. Ved at pakke faskinen ind i fiberdug undgår man, at depotet fyldes op med sand og jordpartikler.\nStop for ukrudt\nDu kan både udrydde og hæmme nyt ukrudt og holde styr på flis eller granitskærver i bede og indkørsler med fiberdug. Fiberdugen skal være lystæt og UV-bestandig.\nTil det formål skal du bruge en kraftig dug på minimum 50-100 gram pr. kvadratmeter og gerne mere. Fiberdugen skal slippe vand, gødning og andre næringsstoffer igennem, men lukke af for lyset. Det er årsagen til, at “ukrudtsdugen” ofte er i mørke farver. Typisk ligger dugen oven på eller tæt på overfladen. Derfor skal dugen være UV-behandlet, så den ikke bliver nedbrudt og mørnet af sol og lys.\nUdryd ukrudt: Genstridig skvalderkål, brændenælder o.l. ryddes, og jorden dækkes af fiberdug. Stil hakkejernet væk, og sørg blot for at holde dugen tæt til jorden med fx sten eller pløkker. Så vil ukrudtet give op.\nForebyg ukrudt: Når du skal etablere et nyt bed, kan du forebygge ukrudt ved at lægge fiberdug ud på jorden og lave små huller til de planter, der skal pryde bedet. Du kan vælge at skjule dugen med flis eller skærver.\nFiberdug i den helt lette udgave er perfekt til urtehaven og andre vækstfremmende tiltag.\nEn let og lysgennemsigtig udgave på 10-50 gram pr. kvadratmeter er smartere end plast, når de tidlige gulerødder, de små sommerblomster eller køkkenhavens bær skal beskyttes. Fiberdugen (også kaldet vækstdug) slipper nemlig både lys, luft og vand igennem, men beskytter mod fugle, vind og vejr og holder samtidig lidt på varmen.\nSenest redigeret d. 8.4.15


Internet foretagender udlover en lang række forskellige leveringsmuligheder - Gadgets – kæmpe udvalg\nInternet foretagender udlover en lang række forskellige leveringsmuligheder\nMasser af internet outlets tildeler nu om stunder diverse løsninger til levering. Et hit er p.t. at få bragt ordren til en pakkeshop, og så kan du blot gå forbi efter de bestilte varer præcis når det passer dig. Fragtmuligheden er nemlig ret så bekvem, samt mange gange ligeledes den mindst kostelige mulighed for fragt.\nDu kunne alternativt foretrække at bestille ordren til levering hjem til dig selv eller til dit arbejde. Denne er en gang i mellem lidt mindre prisbillig, men ligeledes super problemfri. Den billigste slags levering vil dog altid være at hente ordren selv, hvilket dog nødvendiggør at du befinder dig tæt på internet butikkens lager.\nLeveringstidspunktet kan vise sig at være ultra vigtig i tilfælde af at man skal bruge din ordre nu og her, og af den grund er det rigtig på sin plads at vi kigger nærmere på tidshorisonten for levering ved det respektive produkt.\nMasser af online outlets præsterer levering efter en enkelt hverdag på utallige varer, men det antager at transaktionen realiseres forud for et aftalt tidspunkt, så at de garanteret kan nå at få bestillingen afsted inden lagermedarbejderne har fri.\nEn hel del internet webshops præsterer fragt uden beregning, men i mange tilfælde påkræves det at man handler for en konkret pris. Ellers skulle man tage den mindst kostelige fragtform, som i mange tilfælde – om du bor ved Randers, Nørresundby eller Struer – er at få fragtfirmaet til at køre din ordre til et afhentningssted.\nDet er i dag ultra smart for forbrugerne at søge information om priser hos diverse netbutikker og af den grund har flere online varehuse fundet det nødvendigt at nedsætte salgsværdien på deres produkter – til børn og babyer, og endvidere også til herrer og damer – helt i bund, og endda nogle gange garantere portofri levering.\nMen det kan alligevel vise sig gunstigt at granske flere internet selskaber efter rabat før du shopper, så du er skudsikker på at skaffe sig den mindst kostelige pris.\nMan skal blot være så påvagt, at når en webbutik tilbyder varer for en pris som kan virke mystisk overkommelig, burde det tit være et fingerpeg om en fup webbutik. Betalinger med kort er på den anden side dækket ind under en orden, hvilket bistår os overfor uoprigtige internet butikker.\nVi foreslår generelt betalinger med kort eller MobilePay. Som en anden løsning burde du overveje en løsning på afbetaling fra for eksempel ViaBill, hvis du higer efter at betale regningen senere.\nInden folk shopper i en butik på nettet kunne man altid gøre sig bekendt med indholdet af shoppens handelsbetingelser, det er dog mange gange ikke super spændende.\nEn nemmere løsning kan være at kontrollere hvorvidt internet webshoppen er verificeret af e-mærket, fordi det burde være en indikator for at online forhandleren lever op til de danske regler, foruden at e-shoppen løbende undersøges af jurister der har megen viden om de gældende regler. Desuden tilbydes du anledning til support, når du skulle få vanskeligheder med dit indkøb. Klik her og find mere information.\nYdermere er det klogt at du er klar over de mest aktuelle forhold der kan have indvirkning på transaktionen, for eksempel hvilken returrettighed virksomheden kører med. I den sammenhæng er det i øvrigt afgørende, at man stadig gemmer ens kvitteringsmail, således man når som helst kan bevidne ordren, om man søger efter varer til en herre eller dame.\nTrustpilot frembyder en lang række hæderlige genveje til at dechifrere en længere række aktuelle forbrugeres domme og herved er det anbefalelsesværdigt, at du beser online butikkens anmeldelser forud for at du lægger din bestilling.\nFacebook bringer dig ligeledes nogenlunde strålende metoder til at få kendskab til e-firmaets popularitet. I øvrigt møder vi faktisk online forretninger som giver kunderne mulighed for at afgive en omtale af deres køb, som ligeledes må udnyttes til at få et indtryk af kundetilfredsheden.\nDette website finansieres af reklameindtægter. Vi har et fast samarbejde med diverse internet virksomheder derved at vi formidler forretningernes tilbud, og tager imod honorar hvis en af vores besøgende foretager en ordre.


Merino Uld - Stort udvalg i Merino Uld Garn hos Fru Hyasinth\nHos Fru Hyasinth har du flere merino uld at vælge imellem. Vi forhandler kun kvalitetsgarn.\nMerino garn og merino uld stammer fra merinofåret, som har en meget fin uld med en tynd fibertykkelse. Derfor er merino garn ofte brugt til finere former for strik som fx. strik til baby og børn og mellemlag til fysisk aktivitet som fx. løb, ski, vandring og cykling.\nHos Fru Hyasinth forhandler vi denne lækre merino garn Mio fra Järbo Garn, og flere er på vej. Easy Care og Easy Care Classic har samme egenskaber som merino ulden, men den er en virgin uld, som betyder, at det er den uld, som er vævet af den uld, som fremkommer første gang et lam klippes.\nMerino garn er ekstremt slidstærkt og meget nemt at håndtere, da det kan vaskes i maskinen.\nMerino garnets egenskaber\nUlden er temperaturregulerende hvilket betyder, at du føler dig varm når det er koldt og kølig når det er varmt\nMerino garn er svedabsorberende og kan absorbere fugt op til 33% af sin egen vægt\nMerino uld absorberer fugt/sved, og binder den i uldens struktur. Da fugten ikke bliver på huden kommer den ikke i kontakt med de bakterier, som normalt får sveden til at lugte.\nEn ikke væsentlig fordel er også at merino garn er smuds-og vandafvisende\nBehandling af merino uld\nMerino garn kan vaskes i maskinen ved 30 grader men skal tørres fladt. Det er ikke altid nødvendigt at vaske det, du har strikket af merino uld - man kan ofte nøjes med at lufte det uden for eller smide det en tur i en fryser. Det anbefales altid at anvende vaskemiddel, der er beregnet til uld. Skyllemiddel bør ikke anvendes til merino garn.\nHvad kan man strikke af merino uld?\nI princippet kan man strikke alt af merino garn. Det du skal tage udgangspunkt i er hvad, du ønsker at strikke. Hvis du er utrænet, er det altid en god ide, at vælge en merino uld, som passer til en strikkeopskrift og dennes strikkefasthed. Det er en god ide, at lave en strikkeprøve af merino garnet, hvor du checker strikkefastheden i forhold til opskriften. Er din strikkeprøve for lille i forhold til de 10 x 10 cm, skal du vælge en større pindstørrelse, er den for stor, kan du vælge en mindre pindstørrelse eller gå en størrelse ned fx fra størrelse M til S i strikkeopskriften.\nMerino uld til undertøj\nMerino uld garn er rigtig god, hvis du vil strikke undertøj eller en tyndere trøje til din baby. Ulden er svedtransporterende og hvis din baby fx sover udenfor holder han/hun varmen men bliver ikke fugtig, hvis du lige er kommet til at give for meget tøj på. Merino garn er også en god garn at vælge, hvis du vil strikke en smart trøje til dit barn - uldgarnet er meget behageligt at have på, og da det samtidig er ekstremt slidstærk, kan det holde til selv de mest aktive børn.\nEr du selv aktiv, er merino uld også et godt valg, hvis du mangler en trøje til udendørsaktiviteter. Strik mellemlag af merino garn - det giver dig en rigtig god komfort, hvis du cykler, løber eller står på ski. Selv om du sveder, vil merino ulden absorbere op til 33% af sin egen vægt, så du ikke føler dig fugtig. Merino uld er også god, hvis du ønsker en let trøje, som kan holde dig varm på en kølig dag. Merno uld fås i rigtig mange flotte farver, du kan både strikke en trøje i en enkelt farve eller kombinere farverne i uldgarnet.


Godt nyt fra Rumænien: Mobil klinik hjælper gadehundene | World Animal Protection\nGodt nyt fra Rumænien: Mobil klinik hjælper gadehundene\nDe omkring 500.000 rumænske gadehunde var i efteråret i fare for at blive masseaflivet. Nu har vi i stedet igangsat dyrevenlige løsninger på problemet med de herreløse hunde.\nI Constanta-regionen af Rumænien er der særligt mange gadehunde. Her har vi finansieret en mobil dyrlægeklink, der bliver drevet af vores partnerorganisation Save the Dogs. Klinikken steriliserer og vaccinerer gadehundene og behandler og opererer hundene, hvis de er syge eller skadede.\nDesuden uddeler de ansatte informationsmateriale og hundeudstyr for at få hundeejerne i området til at blive bevidste om deres ansvar som kæledyrsejere.\nDanske dyrevenner protesterede\nDa det rumænske parlament i efteråret 2013 vedtog en lov, der gør det muligt at masseaflive herreløse hunde, protesterede vi kraftigt og gik i dialog med de rumænske myndigheder. Vi fik stor opbakning fra blandt andet danske dyrevenner, der skrev under på en opfordring til den rumænske ambassadør i Danmark om at sætte en stopper for masseaflivningerne.\nSamarbejde med de rumænske myndigheder\nVi rådgiver nu de rumænske myndigheder om, hvordan landet bedst kan tage hånd om sin bestand af gadehunde uden at ty til masseaflivninger. Vi har over 30 års erfaring med at arbejde med gadehunde i lande over hele verden, og det er vores klare overbevisning, at Rumænien kan udvikle mere effektive metoder til at håndtere landets herreløse hunde.\nI april mødtes vi med et medlem af det rumænske parlament og repræsentanter for de nationale veterinær- og fødevaremyndigheder i Bukarest. Mødet gav os et klarere billede af, hvorfor der er så mange herreløse hunde i landet, og hvad myndighederne gør for at prøve at løse problemet.\nP.t. er vi den eneste internationale NGO, der er i dialog med den rumænske regering på dette niveau. Den rumænske regering har derfor bedt om vores hjælp til at udvikle en national handlingsplan til håndtering af landets gadehunde.\nFørste skridt på vejen mod EU-retningslinjer\nVi holder samtidig øje med situationen i Bruxelles, hvor EU-Parlamentet har bedt EU-Kommissionen om at udarbejde retningslinjer for håndtering af herreløse dyr.\nEU-kandidater ønsker totalt forbud mod tyrefægtning\nEn rundspørge, vi foretog i april viser, at otte ud af ti af kandidaterne ved det kommende EU-valg mener, at Europaparlamentet bærer en betydelig del af...\nFor nylig blev bjørnene Fairy og Armel reddet fra brutale bjørne-hundekampe i Pakistan. De årelange lidelser har sat sig deres spor, men begge bjørne er godt...